Напрыканцы наступнага тыдня Беларусь будзе вітаць зорак сусветнай музыкі, салістаў і шматлікія музычныя калектывы, што прымаюць удзел у IV Міжнародным фестывалі Юрыя Башмета. З гэтай нагоды ў Нацыянальным акадэмічным Вялікім тэатры оперы і балета Рэспублікі Беларусь прайшла прэс-канферэнцыя. У ёй прынялі ўдзел міністр культуры Рэспублікі Беларусь Павел Латушка, намеснік генеральнага дырэктара тэатра Валерый Гедройц, мастацкі кіраўнік фестывалю Расціслаў Крымер.